**Muntilan tuulivoimapuisto** on Varsinais-Suomessa Uudenkaupungin Lokalahdella sijaitseva tuulivoimapuisto, jossa toimii 3 tuulivoimalaitosta. Niiden kokonaiskapasiteetti on 3,0 megawattia ja vuosituotanto on noin 30 gigawattituntia. Voimalat on rakentanut ABO Wind, joka ne myös omistaa. Voimaloita operoi sama ABO Wind.

Yleistä
-------

Tuulivoimapuisto sijaitsee Lokalahden kirkonkylältä kolme kilometriä länteen Tirkkalan pohjoispuolella kallioisella metsäalueella. Tuulivoimalaitokset on sijoitettu pienten mäkien lakialueille. Voimalat sijaitsevat 15–18 metriä mpy. Kolmen voimalan suurin etäisyys noin kilometrin verran ja alueen leveys on alle 400 metriä. Voimalat muodostavat kolmion, jonka pinta-ala on 15 hehtaaria.

Tuulivoimalaitokset ovat saksalaisen Nordexin valmistamaa N131-mallia, jonka napakorkeus on 114 metriä , tuuliturbiinin halkaisija 131 metriä, ja jonka kapasiteetti on 3,0 megawattia. Tuulipuistoon on rakentamisen yhteydessä paranneltu tie, josta haarautuu voimaloille huoltotiet. Voimaloiden tuottama sähkö johdetaan maakaapelilla Vehmaalla sijaitsevalle Vinkkilän sähköasemalle.

Historiaa
---------

Tuulipuistohankkeen alkuhistoriaksi siteerataan jäljempänä Janne Salosen puheenvuoroa Uusi Suomi-verkkolehdestä. Tuulipuiston perustajana voidaan pitää rahoitusyhtiö Taalerintehdasta, joka sai kolmen tuulivoimalan hankkeelle rakennusluvat. Rakennusluvista valitettiin, mutta lopulta rakennusluvat saivat lainvoiman. Taaleritehdas myi hankkeen Posion energialle, joka on slovakialaisen E-goupin omistama yhtiö. Hankkeen yhtiön nimeksi tuli Muntilan Energia Oy, joka sai hankkeelle tariffitukipäätöksen. Ilmatar Energy osti Muntilan Energian ja vaihtoi tytäryhtiönsä nimeksi Ilmatar Uusikaupunki Oy , jolle tariffitukipäätös siirrettiin helmikuussa 2017.

Ilmatar ei ehtinyt rakentaa tuulipuistoa kunnolla vuonna 2017, sillä se myytiin alkuvuonna toiselle energiayhtiölle, saksalaiselle ABO Windille. Se vaihtoi tytäryhtiön nimeksi Muntilan Tuulivoima Oy. ABO Wind jatkoi rakentamista ja tuulivoimalaitokset sekä pystytettiin että ne testattiin kesällä. Tuulipuisto alkoi tuottaa sähköä vuoden 2017 loppupuolella. Tuulipuiston avajaisia vietettiin 28.4.2018.

Katso myös
----------

* Luettelo Suomen tuulivoimaloista

Lähteet
-------

1. 1 2 3 4 5 6 7 8 9 10  Muntilan tuulivoimapuisto *abo-wind.com*. Helsinki:  ABO Wind Oy. Viitattu 27.11.2023.
2. 1 2 3  Salonen, Janne: Erään tuulivoima-alueen tarina (puheenvuoro) *uusisuomi.fi*.  7.7.2017. Helsinki:  Uuusi Suomi. Viitattu 27.11.2023.
3. 1 2 3  Muntilan tuulivoimapuisto (sijainti maastokartalla) *Karttapaikka*. Helsinki:  Maanmittauslaitos. Viitattu 27.11.2023.
4. 1 2  Muntilan tuulivoimapuisto *www.thewindpower.net*.  4.9.2023. Ranska:  The Wind Power. Viitattu 27.11.2023. (englanniksi)
5. 1 2  Nordex N131 3 MW *www.thewindpower.net*.  19.6.2023. Ranska:  The Wind Power. Viitattu 27.11.2023. (englanniksi)
6. 1 2  Rosvall, Minna: Tuulipuiston valmistelut ovat mullistaneet Lokalahden maalaiselämää kesän ajan – lähiviikkoina alkaa sähköntuotanto *yle.fi*.  5.10.2017. Helsinki:  YLE. Viitattu 27.11.2023.
7. 1 2  Muntilan Tuulivoima Oy *kauppalehti.fi*. Helsinki:  Kauppalehti / Alma Talent. Viitattu 27.11.2023.
8. ↑  Vastuullisuuskatsaus 2022 (PDF)  2022. Helsinki:  Ilmatar Energy Oy. Viitattu 27.11.2023.